

**ประกาศสํานักงานสาธารณสุขอําเภอเทพสถิต**

เรื่อง มาตรการป้องกันการรับสินบนประเด็นการเงินบริจาค และทรัพย์สินบริจาค

-----------------------------------------------------------

เพื่อให้การปฏิบัติในการรับเงินหรือทรัพย์สินที่มีผู้บริจาคให้กับส่วนราชการในสังกัดสํานักงานสาธารณสุขอําเภอเทพสถิต มีการปฏิบัติโดยชอบด้วยระเบียบกระทรวงการคลังว่าด้วยการรับเงินหรือทรัพย์สินที่มีผู้บริจาคให้ทางราชการ พ.ศ. 2526 ให้ส่วนราชการพิจารณาการรับเงินหรือทรัพย์สินที่มีผู้บริจาคให้ตามแนวทางปฏิบัติดังนี้

1. การรับบริจาคหรือทรัพย์สินไม่ว่ากรณีใดๆ ให้พิจารณาถึงผลได้ผลเสียและประโยชน์ที่ทางราชการจะพึงได้รับ และจะพึงต้องให้ตอบแทนทั้งในปัจจุบันและอนาคตเป็นสําคัญ

2. การรับบริจาคที่มีเงื่อนไขเป็นการผูกพันจะต้องไม่ให้เป็นประโยชน์ต่อผู้ใด โดยเฉพาะถ้าเป็นทรัพย์สินที่มีภาระติดพ้นหรือภาระต้องเรียกร้องหรือซ่อมแซมบํารุงรักษา ส่วนราชการจะต้องพิจารณาว่าผลตอบแทนที่ได้รับคุ้มค่ากับค่าใช้จ่ายที่ต้องเสียไปหรือไม่

3. การบริจาคทรัพย์สินอื่นนอกจากเงิน ให้ตรวจสอบเสียก่อนว่าทรัพย์ที่จะรับบริจาคมีเอกสารสิทธิสมบูรณ์หรือไม่ ทั้งนี้เพื่อมิให้ต้องเกิดคดีฟ้องร้องกันภายหลัง

4. การรับบริจาคที่ดินจากเอกชนเพื่อใช้ประโยชน์ในทางราชการ หากไม่มีแผนงานหรือโครงการที่ ชัดเจนรองรับการใช้ประโยชน์ในที่ดินตามวัตถุประสงค์ของผู้ที่แสดงความประสงค์จะยกที่ดินให้แก่ทางราชการไม่ควรรับบริจาคที่ดินดังกล่าวไว้ตั้งแต่ต้น

5. การรับบริจาคอาคารสิ่งก่อสร้างหรือที่ดินพร้อมอาคารสิ่งก่อสร้างให้ถือปฏิบัติตามขั้นตอนและเงื่อนไข ดังนี้

5.1 ขออนุมัติปลัดกระทรวงสาธารณสุขก่อนการรับบริจาค โดยส่งแบบฟอร์ม/ข้อมูลในการ

รับบริจาคและเอกสารที่เกี่ยวข้อง กรณีการรับบริจาคอาคารสิ่งก่อสร้างหรือที่ดินพร้อมอาคารสิ่งก่อสร้าง ขอให้คํานึงถึงเหตุผลความจําเป็นในการก่อสร้าง ตลอดจนแผนการบริหารจัดการด้านกําลังคน บริหารทรัพยากรที่ เหมาะสม และต้องส่งเอกสารที่ผู้บริจาคแจ้งความประสงค์จะขอบริจาคมาประกอบการพิจารณาด้วย

5.2 การรับบริจาคอาคารสิ่งก่อสร้างที่ผู้บริจาคได้ก่อสร้างเองในที่ดิน ซึ่งหน่วยงานในสังกัดสํานักงานปลัดกระทรวงสาธารณสุขขอใช้ประโยชน์จากหน่วยงานอื่น การก่อสร้างอาคารที่บริจาคจะต้องทําความตกลงกับหน่วยงานนั้นๆ ให้เสร็จเรียบร้อยก่อน

5.3 การรับบริจาคอาคารสิ่งก่อสร้างที่ผู้บริจาคได้ก่อสร้างเองในที่ดิน ซึ่งอยู่ในความปกครองดูแลหรือใช้ประโยชน์ของสํานักงานปลัดกระทรวงสาธารณสุข หรือได้รับอนุญาตให้ใช้ประโยชน์จากหน่วยงานอื่น ให้ส่วนราชการใช้ดุลยพินิจในการรับบริจาคที่มีผู้ประสงค์จะก่อสร้างให้ส่วนราชการ อาจกําหนดให้ผู้บริจาคมีหลักประกันการก่อสร้างอย่างหนึ่งอย่างใดที่กําหนดไว้ในข้อ 14.1 ตามนัยระเบียบสํานักงานนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มด้วยก็ได้

5.4 สํานักงานปลัดกระทรวงสาธารณสุข ไม่มีนโยบายในการจัดสรรงบประมาณสมทบค่า

ก่อสร้างหรือจัดซื้อครุภัณฑ์หรือรับเงื่อนไขอื่นๆ ที่ทําให้ส่วนราชการต้องเป็นภาระผูกพัน

5.5 กรณีรับบริจาคอาคารสิ่งก่อสร้างให้ดําเนินการตามเงื่อนไข ดังนี้ด้วย

(1) จะต้องก่อสร้างอาคารสิ่งก่อสร้างตามแบบแปลนมาตรฐานของกระทรวงสาธารณสุข

(2) หากมีความจําเป็นที่จะใช้แบบแปลนที่ไม่ใช่แบบแปลนตาม (1) จะต้องเป็นแบบแปลนที่มีผู้รับผิดชอบทางวิชาชีพที่เกี่ยวข้องกับทุกสาขา ลงนามรับรองในแบบแปลน โดยผู้รับรองต้องแนบใบอนุญาตให้เป็นผู้ประกอบวิชาชีพแต่ละสาขาตามกฎหมายมาประกอบการพิจารณาด้วย และให้หัวหน้าหน่วยงานที่จะบริจาครับรองว่าได้ตรวจสอบผู้รับรองในแบบแปลนถูกต้องแล้ว

(3) หัวหน้าหน่วยงานที่จะรับบริจาคจะต้องให้ความเห็นชอบผังหลักอาคารสิ่งก่อสร้างด้วย และหากมีปัญหาให้ปรึกษากองแบบแผน กรมสนับสนุนบริการสุขภาพ เป็นกรณีไป

6. อาคารสิ่งก่อสร้างที่รับบริจาคไม่ว่าจะปลูกสร้างในที่ดินซึ่งเป็นที่ราชพัสดุหรือในที่ดินอื่นให้แจ้งกรมธนารักษ์หรือสํานักงานธนารักษ์พื้นที่ที่มีอํานาจหน้าที่เกี่ยวกับระเบียบที่ราชพัสดุ ภายในสามสิบวันนับแต่วันที่ปลูกสร้างเสร็จ เพื่อดําเนินการขึ้นทะเบียนที่ราชพัสดุ ทั้งนี้ตามนัย ข้อ 6 วรรคแรกของกฎกระทรวงว่าด้วยหลักเกณฑ์และวิธีการปกครอง ดูแลบํารุงรักษา ใช้และจัดหาประโยชน์เกี่ยวกับที่ราชพัสดุ พ.ศ. 2545และที่แก้ไขเพิ่มเติม

7. ผู้บริจาคที่มีความประสงค์จะติดตั้งชื่อผู้บริจาคชื่ออื่น เป็นชื่ออาคารหรือทรัพย์สินที่บริจาคให้ส่วนราชการถือปฏิบัติตามหลักเกณฑ์วิธีการ และเงื่อนไขที่กําหนดไว้ตามวินัยระเบียบกระทรวงสาธารณสุขว่าด้วยการตั้งชื่อหน่วยบริการ อาคาร หรือทรัพย์สิน ของหน่วยบริการที่ได้รับจากผู้บริจาคหรือที่ได้จัดสร้าง หรือซื้อจากเงินที่ได้รับบริจาค พ.ศ. 2558

8. ในกรณีที่มีผู้บริจาคเงินหรือทรัพย์สินให้ทางราชการทุกรณีให้มีการรายงานผู้บังคับบัญชาตามลําดับขั้นจนถึงปลัดกระทรวงสาธารณสุขในฐานะหัวหน้าส่วนราชการและให้ถือว่าเป็นการรับบริจาคในนามของ สํานักงานปลัดกระทรวงสาธารณสุข

9. ในกรณีมีปัญหาเกี่ยวกับการปฏิบัติตามแนวปฏิบัติในการรับเงินหรือทรัพย์สินที่มีผู้รับบริจาคให้ทางราชการนี้ให้ปลัดกระทรวงสาธารณสุขเป็นผู้มีอํานาจวินิจฉัย

ประกาศ ณ วันที่ 2 เดือน มกราคม พ.ศ. ๒๕๖8



(นายสายัณห์ สุวรรณโรจน์)

สาธารณสุขอำเภอเทพสถิต